**INTÉZKEDÉSI TERV**

**A IV. Béla Katolikus Általános Iskola és Alapfokú Művészeti Iskola Intézményi szintű protokoll**

**Az intézmény 2020/21. tanévben alkalmazandó**

**COVID-19 ELJÁRÁSREND**

**SZÜLŐKNEK**

* A nevelési-oktatási intézményeket **kizárólag** egészséges, tüneteket nem mutató tanuló látogathatja.
* A tanulókat **naponta megkérdezzük** (szóban) egészségi állapotukról és szükség szerint, panaszok esetén testhőmérséklet mérést végzünk rajtuk, amit eltérés esetén dokumentálunk. A koronavírus megbetegedés tüneteit mutató személyt azonnal elkülönítjük.
* A szülőnek **értesítés után azonnal haza kell vinni** gyermekét. **A tanuló az iskolába kizárólag orvosi igazolással** térhet vissza.
* A szülő **köteles az iskolát értesíteni,** ha a gyermekénél vagy a családban koronavírus-gyanú vagy igazolt fertőzés van.
* Annak a tanulónak az iskolai hiányzását, **aki a vírusfertőzés szempontjából veszélyeztetett csoportba tartozik tartós betegsége** (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) **vagy** például **immunszupprimált állapota miatt,** **erről orvosi igazolással rendelkezik, és azt bemutatja**, *esetleges hiányzását* **igazolt hiányzásnak** kell tekinteni.
* **Igazolt hiányzásnak** tekintendő továbbá, **ha a tanuló hatósági karanténba kerül, a részére előírt karantén időszakára.**
* **Ezen időszakban** a tanuló az otthona elhagyása nélkül, a **pedagógusokkal egyeztetett kapcsolattartási és számonkérési forma mellett vesz részt az oktatásban.**
* **A tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes,** azok betartása szerint szükséges eljárni.

Vagyis:

* **Ha a tanuló távolmaradását nem igazolják, a mulasztás igazolatlan.** Igazolatlan mulasztásokat jeleznünk kell a rendeletben megadott szervek, hatóságok felé!
* **Az intézménybe csak a tanulók és az intézmény alkalmazottai léphetnek be.** Szülők az iskola területén csak rendkívüli esetben és a járványügyi előírások (kézfertőtlenítés, maszk, távolságtartás) betartására mellett tartózkodhatnak.
* A tanulókat érkezéskor csak az iskola bejáratáig kísérjék ill. hazainduláskor a bejárat előtt lehet várakozni.
* **Ügyintézéskor** (pl. étkezési díj, térítési díj fizetés, igazolás kérés stb.) **szülői értekezleteken, fogadóórákon** kérjük a szülőket a járványügyi előírások (kézfertőtlenítés, maszk, távolságtartás) betartására.
* A szülők személyes megjelenésével járó **szülői értekezleteket** csak a járványügyi előírások betartása mellett tartjuk meg (kézfertőtlenítés, maszk, távolságtartás).
* Szülők egyéb tájékoztatásának formái: a Kréta felülete vagy közösségi média zárt formái, email.
* **A védelmi intézkedés könnyebb betartása miatt a nagyiskolában a csengetési rend a járványügyi helyzet fennállásáig módosult, ebédszüneteket iktattunk be 4. és 5. óra végén.**

Csengetési rend

|  |  |  |  |
| --- | --- | --- | --- |
| 1. óra | 8.00 | - | 8.45 |
| 2. óra | 9.00 | - | 9.45 |
| 3. óra | 10.00 | - | 10.45 |
| 4. óra | 10.55 | - | 11.40 |
| 5. óra | 12.00 | - | 12.45 |
| 6. óra | 13.05 | - | 13.50 |
| 7. óra | 13.55 | - | 14.40 |

**Az intézményi járványügyi protokollban foglaltak kötelező érvényűek!**

Az intézményi járványügyi protokoll 2020. szeptember 1-jétől visszavonásig érvényes, tartalma a járványügyi helyzettől függően változhat.

Kérjük, hogy hiteles forrásból tájékozódjanak! Az oktatással és a járvánnyal, vírussal kapcsolatos híreket: [www.kormany.hu](http://www.kormany.hu); [www.oktatas.hu](http://www.oktatas.hu); nnk.gov.hu; koronavirus.gov.hu felületeken kövessék.

Intézményünk minden fontos információról és változásról az iskolai honlapon, e-mailben, egyéb közösségi felületen valamint a KRÉTA rendszeren keresztül tájékoztatást nyújt.